Páxina manuscrita iluminada de *Parzival*

***Parzival*** é un romance medieval do cabaleiro-poeta Wolfram von Eschenbach en alto alemán medio. O poema, comunmente datado no primeiro cuarto do século XIII, céntrase no heroe artúrico Perceval (**Percival**, **Parsifal** ou **Peredur** na literatura galesa, Percival en inglés, **Parzival** en alemán e noutras linguas) e na súa longa procura do Santo Graal tras o seu fracaso inicial para conseguilo.

Contido
-------

### Trama

*Parzival* comeza coas aventuras cabaleiros do pai de Parzival, Gahmuret, o seu matrimonio con Herzeloyde (en alto alemán medio "herzeleide" é "tristeza do corazón"), e o nacemento de Parzival. A historia continúa mentres Parzival coñece a tres elegantes cabaleiros, decide buscar o rei Artur e continúa a procura espiritual e física do Graal. Unha longa sección está dedicada ao amigo de Parzival, Gawan, e ás súas aventuras defendéndose dun falso cargo de asasinato e gañando a man da doncela Orgeluse. 

### Temas

Entre os elementos máis rechamantes da obra destaca a énfase na importancia da humildade, a compaixón, a simpatía e a procura da espiritualidade.  Un tema importante en *Parzival* é o amor: os actos heroicos de cabalería están inspirados no amor verdadeiro, que finalmente se cumpre no matrimonio.

Repercusión
-----------

Considerado como unha das obras mestras da Idade Media, o romance foi a narrativa en verso vernáculo máis popular na Alemaña medieval,  e segue a ser lida e traducida a linguas modernas en todo o mundo. Wolfram comezou unha precuela, *Titurel*, que máis tarde foi continuada por outro escritor, mentres que dous romances completos foron escritos adaptando a historia de Wolfram de Loherangrin. Richard Wagner baseou a súa famosa ópera *Parsifal* en *Parzival*.

### Adaptacións

Hai numerosas traducións da épica de Wolfram do alto alemán medio ao novo alto alemán, tanto en verso (especialmente durante o século XIX) como en prosa. Unha desvantaxe das traducións máis antigas e rimadas en verso é que inevitablemente se desvían tanto da linguaxe como do significado do orixinal para axustarse á forma. Alternativamente, as adaptacións en prosa poden comunicar con máis precisión o significado orixinal, pero como resultado omiten o poder lingüístico e o virtuosismo orixinais do texto. Con isto en mente, dúas versións máis novas (a tradución en prosa de Peter Knecht e a tradución en verso sen rima de Dieter Kühn) considéranse aproximacións exitosas do significado, estilo e particularidades lingüísticas do orixinal.

#### Adaptacións literarias en alemán

Hai tres obras que representan con precisión adaptacións do material orixinal en tres épocas da literatura alemá: *Der Parcival* (1831/1832) de Friedrich de la Motte Fouquè para o Romanticismo,  *Das Spiel vomfragen / Die Reise zum Sonoren Land* (1989) de Peter Handke para o modernismo, e *Der Rote Ritter* (1993) de Adolf Muschg para o posmodernismo.

Tankred Dorst adaptou o material a unha obra teatral titulada *Parzival*, que se estreou en 1987 no Thalia Theatre de Hamburgo. Unha segunda adaptación para o escenario foi creada por Lukas Bärfuss e estreada en 2010 no Schauspielhaus de Hannover.

Ademais, hai varias adaptacións do material orixinal en forma de libros infantís e outros medios populares.

#### Ópera

Quizais a adaptación máis coñecida de *Parzival* sexa *Parsifal* de Richard Wagner, representada por primeira vez en 1882. *Parzival* tamén serve de base para a ópera infantil *Elster and Parzival* do compositor austríaco Paul Hertel, que se estreou en 2003 na Deutsche Oper Berlin.

Notas
-----

1. ↑  David Nash Ford, *Peredur Paladr Hir, King of Ebrauc*, 2001,  Arquivado 14 de decembro de 2009 en Wayback Machine.
2. ↑  Loomis, Roger Sherman. *Development of Arthurian Romance*, Hutchsinson and Company, 1963, 70.
3. ↑  Weigand, Hermann J. *Three Chapters on Courtly Love in Arthurian France and Germany*, University of North Carolina Press, 1956, 33.
4. ↑  Hasty 1999, p. ix.
5. ↑  Erstdruck: Friedrich de la Motte-Fouqué: *Der Parcival*, herausgegeben von Tilman Spreckelsen, Peter-Henning-Haischer, Frank Rainer Max, Ursula Rautenberg (Ausgewählte Dramen und Epen 6). Hildesheim u. a. 1997.
6. ↑  Handke, Peter (1989). *Das Spiel vom Fragen, oder, Die Reise zum sonoren Land* (en German). Frankfurt am Main: Suhrkamp. ISBN 978-3-518-40151-4. OCLC 19848293.
7. ↑  Muschg, Adolf (2002). *Der Rote Ritter: eine Geschichte von Parzival* (en German). Frankfurt am Main: Suhrkamp. ISBN 978-3-518-39920-0. OCLC 52535394.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Parzival Modificar a ligazón no Wikidata*** |

|  |  |
| --- | --- |
|  | A Galifontes posúe textos orixinais acerca de:  ***Parzival*** |

### Outros atigos

* Materia de Bretaña
* Santo Graal
* Perceval
* Rei Artur

### Ligazóns externas

* Entrada da Enciclopedia Literaria sobre *Parzival*
* Versión electrónica dun *Parzival* -manuscrito da *Bibliotheca Palatina* (Universitätsbibliothek Heidelberg)- do lugar de traballo de Diebold Lauber en Hagenau arredor de 1443-1446.
* Texto electrónico de *Parzival* da *Bibliotheca Augustana*
* Artigo titulado "Wounded Masculinity: Parsifal and The Fisher King Wound" O simbolismo da historia en relación coa Masculinidade ferida dos homes de Richard Sanderson M.Ed. BA
* Texto de *Parzival* en Gutenberg.spiegel.de
* O maniqueismo e o parzival de Wolfram de Bruce MacLennan

---

|  |  |
| --- | --- |
| Este artigo tan só é un bosquexo |  *Este artigo sobre literatura é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

| * v
* c
* e
O rei Artur e a Materia de Bretaña |
| --- |
| Principais personaxes | Rei Artur ·  Constantino ·  Sir Héctor ·  Duque de Cornualla ·  Xenevra ·  Igraine ·  Isolda ·  Dama do Lago ·  Rei Lot ·  Rei Mark ·  Merlín ·  Mordred ·  Morgana ·  Morgause ·  Uther Pendragon |  |
| Cabaleiros da Táboa Redonda | Agravain ·  Bagdemagus ·  Bedivere ·  Bors ·  Breunor (La Cote Mal Taillée) ·  Calogrenant ·  Caradoc ·  Dagonet ·  Dinadan ·  Gaheris ·  Galaaz ·  Gareth ·  Galván ·  Geraint ·  Griflet ·  Héctor de Maris ·  Kay ·  Lamorak ·  Lancelot ·  Leodegrance ·  Lionel ·  Lucan ·  Maleagant ·  Marhaus ·  Palamedes ·  Pelleas ·  Pellinore ·  Perceval ·  Safir ·  Sagramore ·  Segwarides ·  Tor ·  Tristán ·  Uriens ·  Ywain ·  Ywain o Bastardo |
| Obxectos | Excalibur ·  Santo Graal ·  Táboa Redonda ·  Asento Perigoso |
| Lugares | Avalon ·  Camelot ·  Caerleon ·  Corbenic ·  Cornualla ·  Logres ·  Lyonesse ·  Brocéliande ·  Sarras ·  Tintagel |
| Nos medios de masas | Libros ·  Filmes |
| Outros | Sir Balin ·  Golpe doloroso ·  Elaine de Astolat · Elaine de Corbenic  ·  Rei Pescador ·  Cabaleiro Verde ·  O regreso mesiánico do rei Artur ·  Familia do rei Artur ·  Bases históricas do rei Artur ·  Claudas ·  Emperador Lucius ·  Glatisant a Besta ·  |

|  |  |
| --- | --- |
| Control de autoridades | 
* Wd: Q1247232
* WorldCat
* VIAF: 128144648689204972816
* BNF: 12019126s
* EBID: ID
* GND: 4108542-5
* SELIBR: 348758
* SUDOC: 028334388

 |